recursal/SuperWikiNEXT-32B huggingface dataset:
**Luoman Puutuote Oy** on suomalainen vuonna 1982 perustettu kevythirsirakennusten valmistaja, jonka pääkonttori sijaitsee Seinäjoen Ylistarossa. Yhtiöllä on kolme tehdasta Suomessa sekä yksi Pohjois-Saksassa.

Luoman Puutuote Oy tunnetaan Lillevilla-piharakennuksistaan ja -vajoistaan, joita valmistetaan noin 90 000 kappaletta vuodessa. Valikoimiin kuuluvat kevyemmät hirsirakennukset, kuten varastot, vajat, kesäaitat terasseineen, puuliiterit, kuivakäymälät (perinteiset sekä kompostoivat) ja leikkimökit.

Saksan Grabowissa sijaitsevassa tehtaassa valmistuu 50  000 hirsirakennusta vuodessa. Suomessa Luoman tuotanto on keskittynyt kolmeen pisteeseen: Ylistaron Kylänpäähän, Ylistaron keskustaan sekä Vähänkyrön Vedenojalle. Vähässäkyrössä valmistuvat liimatut aihiot, palkit ja lamellit. Siellä on myös höyläys- ja sormijatkoslinja sekä iso vaakavannesaha.

Luoman-konsernin liikevaihto vuonna 2009 oli 42,8 miljoonaa euroa ja henkilöstömäärä 135. Yrityksen vuotuinen sahatavaran käyttömäärä on noin 200 000 m3.

Tuotannosta menee vientiin noin 90 %, yli 30 maahan, pääasiassa Skandinavian ja Keski-Euroopan markkinoille. Saksan osuus myynnistä on noin kolmannes. Kotimaassa jälleenmyyjinä toimivat mm. Bauhaus, Carlson, Stark, Rautanet, K-Rauta, Rautia, Agrimarket, Kodin Terra ja Prisma.

Historiaa
---------

Pekka Luoma perusti kahden miehen yrityksen kotikyläänsä valmistuttuaan Kotkan puutalousoppilaitoksesta. 1980-luvulla yritys höyläsi puuosia maatalouskoneiden valmistajille ja elementtejä talotehtaille. 1990-luvulle tultaessa työntekijöitä oli noin kymmenen. Laman jälkeen Luoman erikoistui kevythirsituotteisiin. Vuonna 2000 yrityksen hallituksen puheenjohtajaksi ja osaomistajaksi tuli Valmetin ja Metson johdossa toiminut vuorineuvos Matti Sundberg.

Puuteollisuusyrittäjät ry valitsi Luoman Oy:n vuoden 2012 puuteollisuusyritykseksi.

Lähteet
-------

1. 1 2 3 4  Luoman Oy > Konserni  2012. Luoman Oy.  Arkistoitu 13.2.2015. Viitattu 30.9.2012.
2. ↑
3. ↑  Luoman investoi tehtaisiin  1.7.2009. YLE Pohjanmaa. Viitattu 30.9.2012.
4. 1 2  Erkki Valtamäki: Luoman Oy rakentaa hirsirakennuksia Suomessa ja Saksassa.  *Woodworking Puuntyöstö*, nro 3/2012. Artikkelin verkkolyhennelmä (html). Viitattu 30.9.2012. [vanhentunut linkki]
5. ↑   Taulukko 5: Alan suurimpia yrityksiä vuonna 2009 (TOL 16231 Puutalojen valmis- tus) (Lähde: Suomen Asiakastieto Oy). Loukasmäki Pasi, toimialapäällikkö, Kainuun ELY-keskus: *Puutalojen ja rakennuspuusepän- tuotteiden valmistus, toimialaraportti*, s. 20. Työ- ja elinkeinoministeriö, ELY-keskukset, 2010. ISBN 978-952-227-462-5. Raportin verkkoversio (pdf) (viitattu 29.9.2012).
6. ↑  Anssi Orrenmaa: Luoman Pekka Ylistaron Kylänpäästä - Pohjalaisyrittäjä vailla uhoa.  *Rakennuslehti*, 3.10.2002. Artikkelin verkkoversio. Viitattu 30.9.2012.
7. ↑  Vuoden Puuteollisuusyritys: Luoman Oy  4.5.2012. Puuteollisuusyrittäjät ry. Viitattu 30.9.2012.
**Open Records** (myöhemmin nimellä **Turnin' Records**) oli suomalainen levy-yhtiö, jonka perustivat vuonna 1998 Skem ja Sport. Se oli ensimmäinen suomalaiseen suomalainen hip hopiin erikoistunut levy-yhtiö. Syksyllä 2004 Open Records vaihtoi nimensä Turnin' Recordsiksi. Open Recordsin nimellä on kuitenkin julkaistu myöhemmin Petri Nygårdin levyjä.

Open Records tunnettiin toimintansa aikana erityisesti kokoelmistaan. Kokoelmien lisäksi Open Recordsin nimellä julkaistiin Nygårdin, Nueran ja Raimssin levyjä. Levy-yhtiön nimen vaihduttua Turnin' Recordsiksi yhtiö julkaisi Nygårdin lisäksi muun muassa Raimssin, Maajoukkueen ja Opaalin tuotantoa. Levyjulkaisujen lisäksi Skem ja Sport järjestivät Turnin' Fest -tapahtumia, joissa esiintyivät levy-yhtiön silloiset artistit. Lisäksi Helsingissä ja Tampereella toimi vuosina 2002–2010 kaksi Turnin' Point -vaateliikettä.

Open Recordsin yhdessä Pokon kanssa julkaisema Petri Nygårdin albumi *Mun levy!* oli Suomen virallisella albumilistalla 11 viikkoa, joista kaksi ensimmäisellä sijalla. Vuonna 2011 Open Recordsin julkaisema Nyågrdin pitkäsoitto *Kaikki tai ei mitään* pysyi albumilistalla 30 viikkoa.

Lähteet
-------

1. 1 2  Römpötti, Janne: Muistatko Turnin’ Festin? Tällainen oli Blockfestin edeltäjä – tsekkaa kooste! *Klangi*.  24.8.2020. Viitattu 12.8.2021.
2. ↑  Römpötti, Janne: Suomihiphopin sivuhistoriaa: Nollakolmea kartalle ja MP3:silla maanlaajuiseksi ilmiöksi *Klangi*.  15.2.2021. Viitattu 12.8.2021.
3. ↑  Römpötti, Janne: Venaa, venaa ittes piloille: Boy Mike *Klangi*.  15.8.2019. Viitattu 12.8.2021.
4. ↑  Open Records (2) *Discogs*. Viitattu 12.8.2021. (englanniksi)
5. ↑  Römpötti, Janne: Tiesitkö tätä? Lielahden poikien imperiumin oli tarkoitus laajentua myös graffitipuolelle *FUM.fi*.  5.7.2018.  Arkistoitu 14.8.2021. Viitattu 14.8.2021.
6. ↑  Petri Nygård : Mun levy!: Suomen Virallinen Lista *Suomen Virallinen Lista*. Musiikkituottajat. Viitattu 14.8.2021.
7. ↑  Petri Nygård : Kaikki tai ei mitään *Suomen Virallinen Lista*. Musiikkituottaja. Viitattu 14.8.2021.

Aiheesta muualla
----------------

* Open Records Discogs-tietokannassa
* Turnin' Records Discogs-tietokannassa
*Tämä artikkeli käsittelee luonnontieteellisiä museoita yleisesti. Helsingin Luonnontieteellisestä museosta on oma artikkelinsa.*
Ruotsin luonnonhistoriallisen museon valaiden luurankoja.
René-Bureau-museon geologisia näytteitä.
**Luonnontieteellinen museo** on museotyyppi, joka tallettaa näytteitä luonnosta. Luonnontieteellisten museoiden ala voi olla eläintiede, kasvitiede paleontologia tai geologia. Ne keräävät alaltaan luontonäytteitä ja havaintoja luonnosta. Luonnontieteellisen museon tutkimus voi vaihdella esimerkiksi eliölajin kannan kehityksen dokumentoinnista taksonomiseen tutkimukseen.

Määritelmä
----------

Luonnontieteelliset museot ovat museoita, jotka tallettavat luonnosta kerättyjä näytteitä tai siitä tehtyjä havintoja. Luonnontieteellisten museoiden ala on yleensä joko eläintieteellinen, kasvitieteellinen tai geologinen tai joku näiden yhdistelmä.

Kokoelma
--------

Luonnontieteellisten museoiden kokoelma liittyy aina luontoon. Ne keräävät sekä näytteittä luonnosta että luonnosta tehtyjä havaintoja. Keräämisen kohde voi olla eläintiede, kasvitiede, paleontologia ja geologia. Museotutkimuksen pääpaino on erityisesti eliöiden ja niiden ympäristön muutosten dokumentoinnissa. Luonnontieteellisten kokoelmien keräämisessä joudutaankin olemaan pitkäjänteisiä ja järjestelmällisiä, jotta samasta eliöstä saadaan selville tarpeeksi suuri näytemäärä.

Luonnontieteellisten museoiden erityispiirre, että ne joutuu keräämään aineistoa jatkuvasti tutkimuksen kattavuuden takia. Niitä säilytetään sekä kantojen vaihtelun että taksonomisen tutkimuksen takia. Luonnontieteellisten museoiden kokoelman kerääminen poikkeaa muista museoista, sillä niissä keskiössä ovat maastotöiden yhteydessä otetut näytteet ja kansainvälinen näytevaihto. Jonkin verran luonnontieteelliset museot saavat myös lahjoituksia ja lisäksi kuolleena tavattuja eläimiä. Havaintoaineiston keräämiseen osallistuu lisäksi usein aktiivisia luontoharrastajia.

Luonnontieteellisten museoiden kokoelmat ovat niin laajoja, että jokaisen yksittäisen näytteen tarkka dokumentointi muiden museoiden tapaan on mahdotonta. Näytteet kuitenkin pyritään varustamaan etiketein, jossa kerrotaan näytteen löytöpaikka ja -aika sekä muita keräystietoja.

Lähteet
-------

* Heinonen, Jouko & Lahti, Markku: *Museologian perusteet*. Helsinki: Suomen museoliitto, 2001. ISBN 951-9426-25-6.

### Viitteet

1. 1 2 3  Luonnontieteelliset museot Suomen museoliitto.  Arkistoitu 4.2.2018. Viitattu 6.4.2017.
2. ↑  Heinonen & Lahti, s. 85.
3. ↑  Heinonen & Lahti, s. 86.
4. ↑  Heinonen & Lahti, s. 112.

Aiheesta muualla
----------------

* Kuvia tai muita tiedostoja aiheesta **luonnontieteellinen museo** Wikimedia Commonsissa
**Bharatpur** on Intian Rajasthanissa sijaitseva noin 250 000 asukkaan kaupunki, joka toimii samannimisen piirikunnan hallinnollisena keskuksena. Kaupunki perustettiin vuonna 1733, jolloin se toimi Bharatpurin ruhtinaskunnan pääkaupunkina, kunnes se liitettiin Rajasthanin osavaltioon vuonna 1949. Bharatpurin läheisyydessä sijaitsee maharadža Suraj Malin perustama 1700-luvulla perustama metsänhoitoalue, joka toimi seuraavalla vuosisadalla kuninkaallisena metsästysalueena. Metsästyksen lakattua alue muutettiin Keoladeon kansallispuistoksi 1982 ja se sai paikan Unescon maailmanperintöluettelossa 1985.

Vuoden 2011 väestönlaskennan mukaan Bharatpurin väkiluku on 252 342 henkeä. Lukutaitoisten osuus väestöstä on 81 prosenttia. Yleisin uskonto on hindulaisuus, jota tunnustaa 91 prosenttia väestöstä. Toiseksi suurin on islam melkein neljän prosentin kannatuksella.

Lähteet
-------

1. 1 2  Bharatpur City Census 2011 data *census2011.co.in*. Viitattu 22.5.2020.
2. ↑  Bharatpur *Encyclopædia Britannica*. Viitattu 22.5.2020.
3. ↑  Biswas, Sanshey: With a wing and a prayer in Keoladeo *The Hindu Business Line*.  28.2.2020. Viitattu 22.5.2020.
4. ↑  Keoladeo National Park *Unesco*. Viitattu 22.5.2020.

Aiheesta muualla
----------------

* Kuvia tai muita tiedostoja aiheesta **Bharatpur (Rajasthan)** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki

 |
|  |
| Muut | 
* NARA

 |

 |
**Pietro Bartolo** (s. 2. helmikuuta 1956) on italialainen lääkäri, joka tunnetaan pakolaisille tekemästään avustustyöstä. Vuoden 2019 europarlamenttivaaleissa hänet valittiin europarlamentaarikoksi Demokraattisesta puolueesta, joka kuuluu sosiaalidemokraattien ryhmään europarlamentissa.

Bartolon mukaan hän alkoi ajamaan pakolaisten asioita aktiivisemmin, kun vuonna 2013 hänen kotipaikkansa Lampedusan lähistöllä tapahtui suuri merionnettomuus. Hän joutui tuolloin tekemään ruumiinavauksia hukkuneille siirtolaisille, mikä vaikutti häneen syvästi. Sen jälkeen Bartolo esiintyi dokumenttielokuvassa ja kirjoitti kaksi kirjaa siirtolaisuuden varjopuolista. Kyseinen dokumenttielokuva oli vuonna 2016 julkaistu *Fuocoammare: Tuli merellä*, jonka myötä Bartolosta tuli kuuluisa Italiassa.

Bartolon mukaan pakolaisten kohtaamat vaarat ovat suurimpia rikoksia ihmiskuntaa vastaan. Hän myös haluaa uudistaa Dublin-asetusta, jonka mukaan sen valtion johon pakolaiset saapuvat pitäisi käsitellä heidän hakemuksensa. Bartolon mukaan pakolaisilla tulee olla oikeus pyrkiä siihen maahan, johon he haluavat mennä. Hänen näkökulmansa mukaan maahanmuutto on välttämätön ja positiivinen ilmiö, jota ilman Eurooppa kuihtuu alhaisen syntyvyyden takia. Bartolo myös pitää Euroopan unionia vastuullisena kolonialismista.

Lähteet
-------

1. 1 2 3  Virtanen, Jenni: Lääkäri Pietro Bartolo on tehnyt lukemattomia ruumiinavauksia hukkuneille siirtolaisille – häntä liikuttaa, miten siististi pienet lapset on puettu uutta elämää varten *Helsingin Sanomat*.  28.7.2019. Viitattu 24.9.2019.
2. 1 2  Colourful and controversial figures win EU parliament seats *ednh.news*.  31.5.2019.  Arkistoitu 23.9.2019. Viitattu 24.9.2019.

Aiheesta muualla
----------------

* Kuvia tai muita tiedostoja aiheesta **Pietro Bartolo** Wikimedia Commonsissa

* Profiili europarlamentissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Saksa
* Israel
* Yhdysvallat
* Alankomaat
* Puola

 |
|  |
| Muut | 
* IdRef

 |

 |
**Sylviane Félix** (s. 31. maaliskuuta 1977 Créteil, Ranska) on ranskalainen pikajuoksija.

Félix sijoittui kahdeksanneksi Ateenan MM-kisoissa 1997 200 metrin juoksussa ajalla 22,81. Samoissa kisoissa hän oli mukana Ranskan joukkueessa, joka voitti MM-pronssia 4 x 100 metrin viestijuoksussa. Seuraavana vuonna hän voitti pikaviestissä EM-kultaa maansa joukkueen mukana. Edmontonin MM-kisoissa 2001 hän oli mukana voittamassa pikaviestin MM-hopeaa. Vuonna 2002 Félix juoksi sisäratojen EM-kisoissa viidenneksi 200 metrillä. Myöhemmin samana vuonna hän oli matkan neljäs Münchenin EM-kisoissa. Samoissa kisoissa hän oli mukana voittamassa pikaviestissä EM-kultaa.

Félix voitti 2003 Ranskan sisäratojen mestaruuden 60 metrillä ja kilpaili samana vuonna Birminghamin sisäratojen MM-kisoissa, mutta karsiutui 60 metrin välierissä ajalla 7,24. Myöhemmin samana vuonna hän karsiutui Pariisin ulkoratojen MM-kisoissa 200 metrin toisissa alkuerissä, mutta oli voittamassa MM-kultaa pikaviestissä. Seuraavana vuonna hän karsiutui Ateenan olympialaisissa 200 metrin välierissä, mutta saavutti olympiapronssia pikaviestissä. Félix karsiutui 2005 sisäratojen EM-kisoissa 200 metrin välierissä. Samana vuonna Helsingin MM-kisoissa hän karsiutui 100 metrin juoksun toisissa alkuerissä ajalla 11,51. Göteborgin EM-kisoissa 2006 hän juoksi 100 metrillä seitsemänneksi ajalla 11,40 ja 200 metrillä viidenneksi.

Ennätykset
----------

* 100 metrin juoksu: 11,15 (1998)
* 200 metrin juoksu: 22,56 (1997)
* Pituushyppy: 640 (2003)

Lähteet
-------

1. 1 2 3 4 5 6 7  Sylviane Félix Kansainvälinen yleisurheiluliitto.  (englanniksi)
2. ↑
3. ↑
4. ↑
5. ↑
6. ↑
7. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
*Tämä artikkeli käsittelee skotlantilaista kirjailijaa. John Galt on myös yksi Ayn Randin kirjan* Kun maailma järkkyi *päähenkilöistä.*
John Galt
**John Galt** (2. toukokuuta 1779 - 11. huhtikuuta 1839) oli skotlantilainen kirjailija, joka on kirjoittanut kirjan *Annals of the Parish*. Hän on tiettävästi keksinyt termin utilitarismi.*lähde?* Hän syntyi Irvinessä. Hänen isänsä oli merivoimien kapteeni. Kun perhe noin vuonna 1798 muutti Maldeniin, Galt jäi Irvineen ryhtyäkseen konttoristiksi. Työaikana hän kirjoitti esseitä ja kertomuksia paikalliseen lehteen. Hän muutti sitten Galtoniin opiskelemaan asianajajaksi.

Hän matkusteli Euroopassa ja tapasi näillä matkoillaan Lord Byronin, ja he ystävystyivät. Vuosikymmenten kuluttua hän julkaisi Byronin ensimmäisen elämäkerran.

Galt osallistui Ylä-Kanadan kolonisaatioon Canada Companyn sihteerinä. Hän perusti Guelphin kaupungin 1827 ja hänen mukaansa nimettiin kaupunki Galt (nykyisin Cambridge). Hänen poikansa Alexander Tilloch Galt oli Kanadan konfederaation ensimmäinen finanssiministeri.

Lähteet
-------

1. ↑  John Galt *www.thecanadianencyclopedia.ca*. Viitattu 8.9.2023. (englanniksi)
2. ↑  Literär Nyhet.  *Tidningar ifrån Helsingfors*, 22.10.1830, nro 80, s. 3. Kansalliskirjasto. Viitattu 24.07.2015.

Aiheesta muualla
----------------

* John Galtin teoksia Gutenberg-projektissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Italia
* Israel
* Belgia
* Yhdysvallat
* Tšekki
* Australia
* Kreikka
* Kroatia
* Alankomaat
* Puola
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:John Galt
Sabrina Maniscalco

Muita tietoja| Työnantajat | 
Turun yliopisto (2009–2010), Turun yliopisto (2014 – ) View and modify data on Wikidata  |
| Palkinnot | 
Väisälän palkinto (2017)View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Sabrina Maniscalco** (s. 6. toukokuuta 1974 Mazara del Vallo, Italia) on italialainen kvanttifysiikan ja -teknologian tutkija.

Maniscalco suoritti maisterin tutkinnon 1999 ja väitteli filosofian tohtoriksi Palermon yliopistossa 2004. Vuosina 2011–2014 hän oli professorina Heriot-Watt-yliopistossa Skotlannissa. Maniscalco liittyi Turun yliopiston kvanttifysiikan tutkimusryhmään olleessaan postdoc-tutkijana Bulgariassa ja Etelä-Afrikassa. Vuodesta 2014 Maniscalco on ollut Turun yliopiston teoreettisen fysiikan professorina sekä Aalto-yliopiston adjungoitu professori ja kvanttiteknologian huippuyksikön jäsen.

Vuonna 2017 Maniscalco sai Väisälän palkinnon. Hänet valittiin Suomalaisen Tiedeakatemian jäseneksi 2021.

Lähteet
-------

1. ↑ . Tieto on haettu Wikidatasta.
2. 1 2  Professoriluento: Professori Sabrina Maniscalco  15.10.2014. Turun yliopisto.  Arkistoitu 4.3.2022. Viitattu 4.3.2022.
3. 1 2  Aiemmat palkinnonsaajat Suomalainen Tiedeakatemia.  Arkistoitu 8.4.2019. Viitattu 8.4.2019.
4. ↑  Suomalaisen Tiedeakatemian kotimaiset jäsenet  22.12.2021 (päivitetty). Suomalainen Tiedeakatemia. Viitattu 4.3.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Tieteilijät Muokkaa Wikidatassa | 
* ORCID
* ResearcherID
* zbMATH

 |

 |
**Hinohara** (jap. 檜原村, *Hinohara-mura*) on Japanin kyläkunta Honshūn saarella Kantōn alueella Tokion metropolissa. Se kuuluu Nishi-Taman piirikuntaan. Hinohara sijaitsee sisämaassa Tokion länsiosan vuoristoalueella ja rajautuu etelässä Yamanashin prefektuuriin. Kunnan alueesta 92 prosenttia on metsän peitossa. Keskuskylä Motojuku on rakentunut Kita-Aki- ja Minami-Aki-jokien yhtymäkohtaan. Hinoharassa on 2 039 asukasta (elokuussa 2022) ja sen pinta-ala on 105,41 neliökilometriä.

Hinohara on Tokion metropolin länsiosien ainoa jäljellä oleva kyläkunta. Pääosa sen pinta-alasta on jyrkkäpiirteistä vuoristoa, jonka korkein huippu on 1 531 metriin kohoava Mitōvuori. Paikkakunnalla on pitkä historia, ja sen alueelta on löytynyt arkeologisia jäänteitä jo jōmon-kaudelta. Edo-kaudella sinne sijoitettiin daimiokunnan tulliportti. Hinohara on ollut itsenäinen kunta Japanin kunnallishallinnon perustamisesta lähtien vuonna 1889. Nykyisinkin merkittävä elinkeino on metsäteollisuus.

Luontonsa ansiosta Hinohara on suosittu retkeilykohde, ja seutua onkin kutsuttu "tokiolaisten olohuoneeksi" (*okuzashiki*). 
Valtaosa Hinoharan alueesta kuuluu Chichibun–Taman–Kain kansallispuistoon. Luonnonnähtävyyksiin lukeutuvat noin 100 metriä korkea, huomiota herättävä Kanotoiwa-kalliomuodostelma ja Hossawan vesiputous. Syrjäisyytensä vuoksi alue on säilyttänyt myös monia perinteisiä kulttuuripiirteitä. Rakennettuun kulttuuriperintöön kuuluvat Japanin tärkeän kulttuuriomaisuuden luetteloon valittu Kobayashi-suvun asuintalo ja "kypärä-tyyliin" (*kabuto-zukuri*) rakennetut vanhat maalaistalot.

Kuvia
-----

* Hinoharan kunnantaloHinoharan kunnantalo
* Kanotoiwa-kallioKanotoiwa-kallio
* Hossawan vesiputousHossawan vesiputous
* Bussipysäkki ja kirsikkapuu HinoharassaBussipysäkki ja kirsikkapuu Hinoharassa

Lähteet
-------

1. 1 2 3 4 5  日本大百科全書: 檜原（村） Kotobank. Viitattu 9.8.2022.
2. 1 2  人口と世帯数 Hinohara Village. Viitattu 9.8.2022.
3. 1 2 3  村民憲章、村章、木・花・鳥の制定 Hinohara Village. Viitattu 9.8.2022.
4. 1 2  村の概要 Hinohara Village. Viitattu 9.8.2022.

Aiheesta muualla
----------------

* Kuvia tai muita tiedostoja aiheesta **Hinohara** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Tokion metropoli |
| --- |
|  |
| Erillisalueet | 
* Adachi
* Arakawa
* Bunkyō
* Chiyoda
* Chūō
* Edogawa
* Itabashi
* Katsushika
* Kita
* Kōtō
* Meguro
* Minato
* Nakano
* Nerima
* Ōta
* Setagaya
* Shibuya
* Shinagawa
* Shinjuku
* Suginami
* Sumida
* Taitō
* Toshima

 | Tokion symboli |
|  |
| Kaupungit | 
* Akiruno
* Akishima
* Chōfu
* Fuchū
* Fussa
* Hachiōji
* Hamura
* Higashi-Kurume
* Higashi-Murayama
* Higashi-Yamato
* Hino
* Inagi
* Kiyose
* Kodaira
* Koganei
* Kokubunji
* Komae
* Kunitachi
* Machida
* Mitaka
* Musashi-Murayama
* Musashino
* Nishi-Tōkyō
* Ōme
* Tachikawa
* Tama

 |
|  |
| Nishi-Taman piirikunta | 
* Hinode
* Hinohara
* Mizuho
* Okutama

 |
|  |
| Tokion saaret | 
* Aogashima
* Hachijō
* Kōzushima
* Mikurajima
* Miyake
* Ogasawara
* Ōshima
* Niijima
* Toshima

 |

 |
**Laien temppeli** (engl. *Laie Hawaii Temple*) on mormonien temppeli Havaijilla Laien kaupungissa. Temppeliä kutsutaan myös lempinimellä "Havaijin Taj Mahal".

Mormonit saapuivat Havaijille 1850-luvulla ja ostivat 6000 eekkeriä maata Laien alueelta vuonna 1865 perustaakseen oman yhteisönsä sinne. Aluksi yhteisöllä oli taloudellisia vaikeuksia, mutta vuonna 1868 sokeriruo'on viljelysta alettiin saamaan tuntuvia tuloja.

Vuonna 1915 paikalle alettiin rakentamaan temppeliä. Valmistuessaan vuonna 1919 temppeli oli ensimmäinen Yhdysvaltain mantereen ulkopuolelle rakennettu mormonitemppeli. Aluksi temppeli oli melko pieni, mutta sitä on sittemmin laajennettu ja nykyinen koko on hieman reilut 3700 m2 (40 000 sq ft).

Temppelin yhteydessä toimii vierailukeskus, jonne myös uskontokuntaan kuulumattomat ovat tervetulleita. Lisäksi siellä on polynesialaisen kulttuurin keskus, jota temppeli rahoittaa. Myös mormonien operoima Havaijin Brigham Youngin yliopisto sijaitsee temppelin lähialueella.

Lähteet
-------

1. 1 2  Hawaii Temple Visitors' Center *Go Hawaii*.  31.1.2023. Viitattu 31.1.2023. (englanniksi)
2. 1 2  History *Polynesian Cultural Center*.  1.6.2017. Viitattu 31.1.2023. (englanniksi)
3. ↑  Hawaii's Mormons: 'Chosen People, Promised Land' *Honolulu Civil Beat*.  31.8.2012. Viitattu 31.1.2023. (englanniksi)
4. 1 2  Laie Hawaii Temple *TempleTours.org*.  2023. Viitattu 31.1.2023. (englanniksi)
**Petri Tuomi-Nikula** (s. 12. tammikuuta 1951) on suomalainen diplomaatti ja kulttuurivaikuttaja. Hän on toiminut Suomen suurlähettiläänä Italiassa, Maltalla ja San Marinossa, Unkarissa ja Sloveniassa.  Vuoden 2019 alusta hän on työskennellyt vanhempana neuvonantajana SITRA:n Kansanvallan peruskorjaus- avainohjelmassa. 

Tuomi-Nikula on koulutukseltaan valtiotieteiden maisteri Helsingin yliopistosta pääaineenaan poliittinen historia. Hänen puolisonsa on naistentautien ja synnytysten erikoislääkäri Merja Tuomi-Nikula (o.s. Pörhö), ja heillä on yksi tytär. Hänen sisaruksiaan ovat edesmennyt tietokirjailija Jorma Tuomi-Nikula, päätoimittaja Heikki Tuomi-Nikula, toimittaja Anna Askjaer, professori Outi Tuomi-Nikula sekä kulttuurituottaja Lauri Tuomi-Nikula.

Työura
------

Vuosina 2005–2010 Tuomi-Nikula oli ulkoasiainministeriön viestintä- ja kulttuuriosaston päällikkö. Hän on toiminut Bonnin, Wienin ja Lontoon edustustojen lehdistö- ja kulttuurivirkamiehenä, Suomen ensimmäisen EU-puheenjohtajuuden pääsihteeri vuosina 1996–2000 ja Kansainvälisen tiedottamisen neuvottelukunnan (KANTINE) pääsihteerinä vuosina 1989–2000. Finland Promotion Boardin puheenjohtaja Tuomi-Nikula oli vuosina 2005–2010 ja on Jorma Ollilan johtaman maabrändivaltuuskunnan jäsen. 

Tuomi-Nikula oli käynnistämässä MTV3:n *Kymmenen uutisia* vuonna 1980. Sitä ennen hän työskenteli toimittajana muun muassa Suomen tietotoimistossa ja *Vaasa*-lehdessä. Vuosina 2000–2003 hän toimi Fujitsu-Invian viestintä- ja markkinointijohtajana.c

Luottamustehtävät
-----------------

Tuomi-Nikula on Pro opera -yhdistyksen perustajajäsen ja toimi hallituksen puheenjohtajana 1990-luvulla. Hän on toiminut Suomen museoliiton puheenjohtajana ja Savonlinnan oopperajuhlien hallituksen jäsenenä 2009 -2011, Suomen Unkarin kulttuuri- ja tiede - instituutin Finagoran hallituksen jäsen 2016 alkaen. Fulbright-stipenditoimintaa Suomessa rahoittavan säätiön hallituksen puheenjohtajana 2005–2010, Suomi-seuran hallituksen jäsen 2019.

Julkaisut
---------

* *Kuningasbasso Matti Salminen*. Helsinki: WSOY, 1994. ISBN 951-0-19468-9.

Lähteet
-------

1. ↑  Syntymäpäivät.  *Suomen Kuvalehti*, 2011, nro 1.
2. 1 2 3  Uudet suurlähettiläät Osloon ja Roomaan  11.2.2010. Ulkoasiainministeriö.  Arkistoitu 12.5.2014. Viitattu 10.5.2014.
3. ↑  Petri Tuomi-Nikula lehdistösihteeriksi Lontooseen  19.9.2003. Valtioneuvosto.  Arkistoitu 2.10.2013. Viitattu 30.9.2013.
4. ↑  Petri Tuomi-Nikula Suomen museoliiton uudeksi puheenjohtajaksi *museoliitto.fi*.  14.5.2009. Suomen museoliitto.  Arkistoitu 13.5.2014. Viitattu 10.5.2014.
**Mysore** (virallisesti **Mysuru**; kannadaksi ಮೈಸೂರು) on Karnatakan osavaltion toiseksi suurin kaupunki Etelä-Intiassa. Vuoden 2011 väestönlaskennan mukaan kaupungissa asui noin 888 000 ja kaupunkialueella 984 000 ihmistä.

Mysore sijaitsee Chamundin kukkuloiden juurella noin 150 km lounaaseen osavaltion pääkaupunki Bangaloresta. Se sijaitsee Deccanin ylängöllä noin 770 m:n korkeudessa suunnilleen Kaveri- ja Kabanijokien puolivälissä.

Mysoressa on kuivahko ilmasto, jossa voidaan erottaa kolme vuodenaikaa: kesä, talvi ja monsuunikausi heinäkuusta marraskuuhun. Kuuminta on huhti- ja toukokuussa, keskimääräinen ylin lämpötila noin 34 astetta. Viileintä on tammikuussa, jolloin keskimääräinen alin on 16 astetta.

Mysoren kaupunki tunnetaan vuosisatojen ajalta santelipuun ja siitä tehtyjen esineiden tuottajana. Se oli muodollisesti 1799–1831, käytännössä aina Intian itsenäistymiseen 1947 asti Mysoren kuningaskunnan pääkaupunki, jota hallitsi Wodeyarin ruhtinassuku. Noilta ajoilta kaupungissa on runsaasti upeita palatseja.

Santelipuun jalostus suitsukkeiksi ja parfyymeiksi on edelleen merkittävä teollisuudenala. Siellä on myös tekstiili- ja öljynjalostusteollisuutta sekä riisin ja nahkan jalostusta. Kaupungissa on IT-alan yrityksiä kuten myös autonosien valmistusta ja muuta konepajateollisuutta.

Kaupunkia palvelee Mandakallin lentoasema, ja se on kahden rautatien risteysasema. Junamatka Banagaloreen kestää 2–3 tuntia. Pikajunia menee myös Mumbaihin ja Chennaihin sekä Arsikereen ja Hassaniin. Mysoren lentojen kannattavuus on huono, ja lentoyhtiöt ovat lopettaneet lentojaan sinne niin että välillä sinne ei ollut lainkaan reittiliikennettä.

Mysoressa toimii Mysoren yliopisto. Se on perustettu vuonna 1916. Nykyisin yliopistossa on 86 000 opiskelijaa, joista noin kymmenentuhatta jatko-opiskelijoita.

Lähteet
-------

1. 1 2 3  Mysore City Census 2011 data Census Organization of India.. Viitattu 13.4.2014.
2. 1 2 3 4  Mysore Encyclopedia Britannica. Viitattu 18.4.2014.
3. ↑  Mysore climatological information world Meteorological Organization. Viitattu 18.4.2014.
4. ↑  History Lonely Planet.  Arkistoitu 18.4.2014. Viitattu 18.4.2014.
5. ↑  Getting there Lonely Planet. Viitattu 18.4.2014.
6. ↑  Spice jet restores air services from Mysore city  1.2.2014. Times of India. Viitattu 18.4.2014.
7. ↑  About the University Mysore University. Viitattu 18.4.2014.

Aiheesta muualla
----------------

* Kuvia tai muita tiedostoja aiheesta **Mysore** Wikimedia Commonsissa
Ranskalainen taistelumuonapakkaus
**Taistelumuonapakkaus** on pääasiassa sotilaskäyttöön tarkoitettu henkilökohtainen ravintoannos. Sen tärkeimpiä ominaisuuksia ovat hyvä varastoitavuus ja säilyvyys kenttäolosuhteissa sekä soveltuvuus valmistettavaksi yksinkertaisilla välineillä. Tarvittaessa ruoka voidaan nauttia kylmänä. Taistelumuonien käyttö tulee kyseeseen tilanteissa, joissa tavanomaisen kenttäkeittimen käyttö ei ole mahdollista.

Suomalainen taistelumuonapakkaus
--------------------------------

Suomessa oli jo ennen toista maailmansotaa tuotettu erityisiä *rautaisannoksia*, jotka sisälsivät pieneen rasiaan pakattua teetä, sokeria, hernesäilykettä tai muuta vastaavaa. Viime vuosikymmeninä Suomen puolustusvoimissa on pakattu henkilökohtaisia taistelumuonapakkauksia, joiden sisältö on nykyään hyvin runsas ja ravitseva. Vuorokauden annokseen saattaa kuulua sulatejuustoa, maksapasteijaa, näkkileipää, pussikeittoja tai pussikastikkeita sekä hyödyllisiä tarvikkeita, kuten tulitikkuja, vedenpuhdistustabletteja ja paperinenäliinoja.

Suomessa taistelumuona lämmitetään pakissa nuotiolla tai Trangia-spriikeittimellä. Pakkauksesta on tehty vesitiivis ja helposti avattava vaikeissakin olosuhteissa. Pakkauksen säilyvyysaika on vähintään 24 kuukautta ja sen käyttöympäristöiksi on määritelty Pohjoismaat, aavikko ja tropiikki.

Paketti painaa noin 900 grammaa ja sen energiasisältö on yli 3 500 kilokaloria (14,6 MJ).

Paketti sisältää seuraavat osat:

* hygieniapaketti
* juomapaketti
* jälkiruoka
* lounaskeitto
* pääruoka
* välipala

Lähteet
-------

*

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Taistelumuonapakkaus**.
* Mättömestari - USA:n Armeijan sissimuonapakkaus (MRE)
Mies Prahan kadulla ja marionettinukke
**Marionetti** (ransk. *marionette*) on nukketeatterissa käytettävä nivelnukke, jota ohjataan ylhäältä päin vetelemällä ohuista langoista. Ohjauslangat on kiinnitetty nukkejen jäseniin, jotka on liitetty toisiinsa nivelillä.  Yksinkertaisessa marionetissa ohjauslangat on kiinnitetty yhdeksään paikkaan: kumpaankin jalkaan, käteen, olkapäähän ja korvaan sekä selkärangan tyveen. Lisäämällä lankoja saadaan aikaan tarkempi liikkeiden hallinta. Marionetteja pidetään eurooppalaisista nukeista kaikkein hienovaraisimpina ja vaikeimmin hallittavina. Taitavan nukkenäyttelijän ohjaamana marionetit pystyvät jäljittelemään ihmisten tai eläinten liikkeitä hyvin uskottavasti. Joissakin nukeissa myös suuta tai silmäluomia voidaan liikuttaa langoilla. Marionetit on perinteisesti valmistettu puusta, yleensä lehmuksesta, joka on riittävän pehmeää veistettäväksi, mutta kuitenkin tarpeeksi kestävää. 

Marionetti luo käsinukkeen verrattuna uskottavamman vaikutelman todellisesta hahmosta, sillä nukke on näkyvissä kokonaan, ja sen kaikkia jäseniä voi liikuttaa. Langat ovat yleensä ohuita ja läpikuultavia, mikä vahvistaa todellisuusvaikutelmaa entisestään.

Sanalla marionetti (tai *sätkynukke*) kutsutaan myös helposti johdateltavissa olevaa ihmistä, joka on pelkkä toisten tahdon välikappale.

Lähteet
-------

* Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8.

### Viitteet

1. 1 2  Aikio ja Vornanen 1993, s. 397
2. 1 2  Marionette Encyclopedia Britannica. Viitattu 10.9.2023. (englanniksi)
Ningbon ja Zhoushanin satama  
Ningbon ja Zhoushanin satamaNingbon ja Zhoushanin satamaNingbon ja Zhoushanin sataman sijainti Kiinassa
**Ningbon ja Zhoushanin satama** eli *Ningbo-Zhoushan satama* (kiin. 宁波舟山港, LOCODE: CN NGB, CN NBP (Ningbo Pt) tai CN ZOS (Zhoushan)) on Kiinan itäosassa sijaitsevan Zhejiangin maakunnan kahden satamakaupungin, mantereen puoleisen yli seitsemän miljoonan asukkaan suurkaupunki Ningbon ja sen läheisen, noin miljoonan asukkaan saaristokaupunki Zhoushanin merisatamien yhdistämisen seurauksena toimintansa 1. tammikuuta 2006 aloittanut suursatama Itä-Kiinan meren rannalla. Laaja suursatama koostuu yli kahdestakymmenestä satama-alueesta.

Hiilisatamaa Ningbon ja Zhoushanin sataman Ningbon konttiterminaalissa
Ningbon ja Zhoushanin satama-alueiden kartta (kiinaksi).
Huomautus: Kuvan ylälaidassa sijaitseva, kartan yläpuolella sijaitsevaan Shanghaihin sillalla liittyvä satama-alue on Shanghain sataman Yangshanin konttiterminaali.
Öljytankkeri Ningbon ja Zhoushanin satamassa

Maailman suurin rahtisatama 2012–
---------------------------------

Satama on rahtimääränsä puolesta noussut maailman kaikkein suurimmaksi satamaksi vuonna 2012. Euroopan suurimman sataman eli Rotterdamin sataman laatimalla satamalistalla Ningbon ja Zhoushanin satama sijoittui vuosina 2009–2011 kokonaisrahtimääränsä puolesta jo maailmanlistan toiselle sijalle Shanghain sataman jälkeen. Kiinan merikuljetustilaston (China Shipping Database) mukaan satama olisi vuosien 2012 ja 2013 rahtitilastoissa ohittanut jo Shanghain sataman ja nousi 809,8 miljoonalla rahtitonnillaan maailman suurimmaksi satamaksi.

Lähteet
-------

1. ↑  United Nations Code for Trade and Transport Locations (UN/LOCODE) (YK:n koodi kauppa- ja liikennepaikoille (UN/LOCODE)Julkaisija = unece.org) *unece.org*. Viitattu 3.3.2013. (englanniksi)
2. ↑  Port of Rotterdam: Port statistics 2009 - 2010 - 2011 Port of Rotterdam, portofrotterdam.com.  Arkistoitu 3.1.2013. Viitattu 25.12.2012. (englanniksi)
3. ↑  Throughput Ranking of Top 10 Global Ports (Shanghain merenkulkuyliopiston ylläpitämän China Shipping Databasen tieto vuosien 2012-2013 rahtimääristä tonneina maailman 10 suurimman sataman osalta) Shanghai Maritime University China Shipping Database.  Arkistoitu 28.5.2014. Viitattu 15.6.2014. (englanniksi)

Aiheesta muualla
----------------

* Ningbo Port Co- Ltd:n sivusto (Arkistoitu – Internet Archive) (englanniksi) (nbport.com.cn)
* Satama-alueella olevat alukset (AIS-tietojen mukaan) (englanniksi) (marinetraffic.com)
* Ports merge to forge world's 3rd biggest (Arkistoitu – Internet Archive) (englanniksi) (cbcsd.org.cn)
* Port of Ningbo-Zhoushan Ranks No.1 in the World for Cargo Handling (2010-02-04) (Arkistoitu – Internet Archive) (englanniksi) (ningbo.gov.cn)
* Game analysis of Shanghai Port and Ningbo-Zhoushan Port competition cooperation strategy (Arkistoitu – Internet Archive) (englanniksi) (cnki.com.cn)
* Zhoushan - beautiful islands on East China sea (englanniksi) (zhoushan.cn)
FSC-sertifioituja tukkeja, jotka on merkitty oranssinpunaisella leimalla.
**Forest Stewardship Council** (FSC) on kansainvälinen kansalaisjärjestö, jonka päämäärä on edistää kestävää kehitystä maailman metsävarojen käytössä. Se myöntää tuotteille ja palveluille FSC-sertifikaatteja. FSC:n tärkeimpinä työkaluina toimivat standardien asettaminen, sertifiointi ja sertifioitujen metsäteollisuustuotteiden pakkauksiin lisättävä FSC-logo.*lähde?*

FSC metsänhoidon standardia käytetään ympäri maailman. FSC sertifioitua metsäpinta-alaa on yli 185 miljoonaa hehtaaria (13/01/15). FSC:n pääkonttori on Bonnissa, Saksassa.*lähde?*

FSC perustaa päätöksentekonsa kolmen kamarin, sosiaalisen, taloudellisen ja ympäristökamarin yhteispäätökseen. Suomessa FSC-yhdistyksen jäsenjärjestöjä ovat muun muassa Fiskars, Stora Enso, UPM, Metsä Group, Metsäteollisuus ry, Greenpeace, Luontoliitto, BirdLife Suomi, Suomen Luonnonsuojeluliitto, WWF, Porosaamelaiset ry, Kuluttajaliitto ja Puuliitto.*lähde?*

Kansainvälinen Greenpeace on lopettanut jäsenyytensä FSC:ssä. Greenpeacen mukaan FSC-sertifiointi ei ole onnistunut suojelemaan metsiä. Greenpeace kuuluu FSC:n perustajiin. Suomen Greenpeace on kuitenkin edelleen Suomen FSC-yhdistyksen jäsen. 

Järjestö perustettiin YK:n Rio de Janeiron huippukokouksen Earth Summitin jälkeen vastauksena huoleen globaalista metsäkadosta.*lähde?*

FSC-sertifioitua puumateriaalia käyttää mm. IKEA. Yrityksen tavoitteena on, että vuonna 2020 kaikki käytetty puumateriaali on FSC-sertifioitua tai kierrätettyä. 

Suomen metsistä on FSC-sertifioitu yli miljoona hehtaaria.*lähde?*

Yli 11 prosentilla Suomen yksityisten ihmisten omistamista metsistä on FSC-sertifikaatti. Yli 90 prosentilla on PEFC-sertifikaatti. Joillakin metsistä on molemmat sertifikaatit.

Lähteet
-------

* 
* 

### Viitteet

1. ↑  Greenpeace eroaa FSC:stä *Metsälehti*.  27.3.2018. Viitattu 2.7.2023.
2. ↑  Pape-Mustonen, Terhi: Ikea: Vuonna 2020 tavoitteena käyttää vain FSC-sertifioitua tai kierrätettyä puuta *Maaseudun Tulevaisuus*.  14.6.2017. Maaseudun Tulevaisuus.
3. ↑  Metsäyhtiö kaataa poikkeuksellisen laajaa luonnonmetsää Pohjois-Karjalassa – Luonnonsuojeluliitto valitti sertifikaattirikkeistä *Yle Uutiset*.  1.7.2023. Viitattu 2.7.2023.
**Tyreek Hill** (s. 1. maaliskuuta 1994 Florida) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa nykyisin Miami Dolphinsin riveissä.

Hillin varasi NFL:ään Kansas City Chiefs vuonna 2016 varausnumerolla 165. Tätä ennen hän pelasi Oklahoma Staten ja West Alabaman collegejoukkueissa.

Hill on kilpaillut myös pikajuoksussa. Vuoden 2012 alle 20-vuotiaiden MM-kilpailuissa hän sijoittui 200 metrin juoksussa kolmanneksi, 100 metrin juoksussa neljänneksi ja voitti kultaa 4 × 100 metrin viestissä Yhdysvaltain joukkueessa. Hänen ennätyksensä 100 metrillä on 10,19 s (tuuli +1,7 m/s) ja 200 metrillä 20,14 s (+1,8 m/s). Myötätuulituloksena hän on juossut 100 metriä aikaan 9,98 s (+5,0 m/s).

Lähteet
-------

1. ↑
2. ↑  Tyreek Hill Kansainvälinen yleisurheiluliitto. Viitattu 12.2.2021. (englanniksi)

  

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Tyreek Hill 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Tasavartinen Tuusulan kirkko helmikuussa 2009.
Ulkoviisteinen Kiimingin kirkko toukokuussa 2006.
Sisäviisteinen Ylöjärven kirkko toukokuussa 2008.
24-kulmainen Ylihärmän kirkko heinäkuussa 2008.
**Ristikirkko** on nimensä mukaisesti ristin muotoon rakennettu kirkko.

Ristikirkot Suomessa
--------------------

Suomessa vanhimmat ristikirkot ovat säilyneet 1600-luvun lopulta, mutta niiden kulta-aika elettiin vasta 1700-luvun loppupuolella. Etuna ristikirkossa oli muun muassa, että saarnastuoli voitiin sijoittaa pitkäkirkkoon verrattuna lähemmäksi kuulijoita. Tasavartisessa ristikirkossa kaikki ristisakarat ovat yhtä pitkät. Ristikirkkoja on tehty myös erivartisina.

### Muunnoksia

Perus-ristikirkon pohjakaavaa on muunneltu tekemällä osa nurkista viistettynä. Syynä oli tarve rakentaa isompia kirkkoja, mutta tarpeeksi pitkiä, kelvollisia hirsiä ei saanut. Ongelma ratkaisiin tekemällä kirkon ristisakaroiden ulkonurkkiin viisteet, jolloin kirkosta saatiin normaalipituisilla hirsillä pinta-alaltaan laajempi. Toinen laajennustapa oli tehdä viisteet ristikirkon sisänurkkiin. Suomessa on myös muutama 24-kulmainen ristikirkko, joissa sekä ulko- että sisänurkat ovat viistetyt. 

Neljäs tapa laajentaa ristikirkkoa oli rakentaa suorakulmaiset laajennusulokkeet sisänurkkiin. Pohjanmaalla kehitetyn menetelmän tulos muistutti itäsuomalaista kahtamoiskirkkoa, mutta kattorakenne oli erilainen. Esimerkiksi Lohtajan kirkko on rakennettu tällä tavalla.

Katso myös
----------

* pyörökirkko
* basilika
* Keskeiskirkko

Lähteet
-------

* Puiset ristikirkot heijastavat eri tyylejä Ympäristöministeriö ja Museovirasto.  Arkistoitu 10.3.2014. Viitattu 10.3.2014.
* Kirkonrakentaja Matti Hongan esiittely Kiimingin seurakunnan sivuilla, Risto Känsälän esitelmä

### Viitteet

1. ↑  Valkeapää, Leena: Taidehistorian sanasto (pdf)  2003. Jyväskylän yliopisto, taidehistorian laitos. Viitattu 10.3.2014.
2. ↑  Lohtajan (Sophia Magdalenan) kirkko Lohtajanseurakunta.fi.  Arkistoitu 4.3.2016. Viitattu 6.1.2012.
| Sija |        |        |        | Yhteensä |
| --- | --- | --- | --- | --- |
| 44. | 4 | 0 | 1 | 5 |

**Venezuela** on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1983 eli ensimmäisistä kisoista lähtien. Vuosina 1993 ja 2005 se ei kisoihin osallistunut. Se on saanut MM-kilpailuissa viisi mitalia. 

Ensimmäinen pistesijalle, eli kahdeksan parhaan joukkoon sijoittunut venezuelalainen oli Eduard Villanueva, joka Daegussa 2011 sijoittui 1 500 metrin juoksussa kahdeksanneksi. Ensimmäiset mitalinsa Venezuela sai Lontoossa 2017, kun seiväshyppääjä Robeilys Peinado sai pronssia ja kolmiloikkaaja Yulimar Rojas kultaa. Rojas on voittanut MM-kultaa lisäksi Dohassa 2019, Eugenessa 2022 ja Budapestissä 2023.

Lähteet
-------

* Butler, Mark (toim.): World Athletics Statistics Handbook (pdf) (s. 622)  2022. World Athletics. Viitattu 26.7.2022. (englanniksi)
* Venezuela – World Athletics Championships, Oregon 2022 *www.worldathletics.org*. Viitattu 26.7.2022. (englanniksi)
* Venezuela – World Athletics Championships, Budapest 2023 *www.worldathletics.org*. Viitattu 13.9.2023. (englanniksi)

### Viitteet

1. ↑  Minshull, Phil: Peinado defies predictions to make Venezuelan history *worldathletics.org*.  9.8.2017. Viitattu 26.7.2022. (englanniksi)
Koristeellinen rajaportti Intian ja Bhutanin välillä, kuvattu Bhutanin puolelta.
**Phuntsholing** eli **Phuentsoling** on Bhutanin toiseksi suurin kaupunki. Se sijaitsee Chukhan piirikunnassa maan eteläosassa Intian vastaisella rajalla. Vuonna 2005 siellä oli noin 20 000 asukasta. 

Phuntsholingin läpi virtaa Amo Chhu -joki eli Torsa, jonka varrella retkeillään ja kalastetaan.

Kaupunki on vilkas kauppapaikka, johon on noin kuuden tunnin ajomatka Bhutanin pääkaupungista Thimphusta ja ainoalta kansainväliseltä lentoasemalta Parosta. Intian puolelta sinne tulee tie Sikkimistä, Darjeelingistä ja Länsi-Bengalista Bagdogran lentoasemalta, joilta ajomatka kestää 3–6 tuntia.

Lähteet
-------

1. ↑  Cities and towns Citypopulation
2. ↑  Activities at Phuentsholing[vanhentunut linkki] Hoiday IQ
3. ↑  Phunsholing (Arkistoitu – Internet Archive) Wind Horse Tours

Aiheesta muualla
----------------

* Kuvia tai muita tiedostoja aiheesta **Phuntsholing** Wikimedia Commonsissa
Jari Huttunen ja Antti Linnaketo vuonna 2018 Puolan rallissa.
**Hyundai i20 R5** on Hyundai Motorsportin kehittämä R5-luokan ralliauto. Auto on suunniteltu kilpailemaan alueellisissa ja kansallisissa kilpailuissa sekä WRC2-sarjassa. i20 R5 -mallin kehitys alkoi vuonna 2015 asiakasohjelmaa varten yksityistallien käyttöön. Autossa on turboahdettu 1,6-litran bensiinimoottori ja neliveto. Luokassa auton minimipaino on 1 230 kilogrammaa. Autossa on polttoaineen suoraruiskutus ja viisivaihteinen sekventiaalinen vaihteisto.

Auton seuraaja on Hyundai i20 N Rally2.

Lähteet
-------

1. ↑  Hyundai's New Generation i20 R5: for rally drivers and customers *hyundai.news*.  22.1.2018. Viitattu 9.9.2023. (englanniksi)
2. ↑  Aerodynamics of WRC2 cars: Hyundai i20 R5 *wrcwings.tech*.  17.4.2019. Viitattu 9.9.2023. (englanniksi)
3. ↑  Jason Craig: New Hyundai i20 N Rally2 machine set for mid-2021 homologation *autosport.com*.  21.10.2020. Viitattu 9.9.2023. (englanniksi)

Aiheesta muualla
----------------

* Tulokset eWRC-sivustolla (englanniksi)
**Stagflaatio** on yhdistelmä sanoista *stagnaatio* (pysähtyneisyys) ja *inflaatio* (hintojen nousu). Stagflaatio tarkoittaa sellaista taloustilannetta, jossa yhdistyvät lama, korkea inflaatio ja korkea työttömyys. Termi stagflaatio tuli käyttöön 1970-luvulla, kun länsimaiden talouksissa oli vuoden 1973 ensimmäisen öljykriisin vaikutuksesta samaan aikaan lama, suurtyöttömyys sekä korkea inflaatio.

Historia
--------

Stagflaation esiintymisellä Yhdysvalloissa 1970-luvulla on suuri historiallinen merkitys taloustieteissä. Stagflaatio ilmiönä oli ristiriidassa taloustieteen keynesiläisen koulukunnan kehittämän Phillipsin käyrän kanssa. Phillipsin käyrän mukaan stagflaation ei pitäisi olla mahdollista. Hieman aikaisemmin keynesiläinen näkemys inflaation luonteesta oli joutunut tulilinjalle, ja 1970-luvulla myös keynesiläisten keskeisiin teorioihin kuuluva Phillipsin käyrä joutui kyseenalaistamisen kohteeksi. Keynesiläiselle koulukunnalle muodostui vastustajia, koska sen teoriat eivät selittäneet todellisuutta. Teorian tueksi esitettiin vielä NAIRU-teoria, jonka mukaan pitkällä aikavälillä työttömyys ei riipu inflaatiosta. Silti monet taloustutkijat olivat valmiita luopumaan kokonaan keynesiläisistä ajatuksista niiden sisältämien epäjohdonmukaisuuksien vuoksi, eivätkä kaikki enää pitäneet keynesiläisyyttä siinä arvossa kuin aikaisemmin. Keynesiläistä koulukuntaa edustava Paul Krugman on painottanut, että koko teoriaa ei voida hylätä Phillipsin käyrän ongelmien takia. Monetaristien mukaan stagflaatio voidaan paremmin selittää rahan kvantiteettiteorialla ja työmarkkinoiden jäykkyydellä.

Katso myös
----------

* Hyperinflaatio

Lähteet
-------

1. ↑  The lessons of 1979-82 *Paul Krugman Blog*.  31.7.2009. Viitattu 7.8.2017. (englanniksi)
**Kafir Kala** oli varhaiskeskiaikainen kaupunki, linnoitus, esikaupunki ja hautausmaa Tadžikistanissa Vahšjoen laaksolla. Aikanaan se oli mahdollisesti paikallisen ruhtinaskunnan pääkaupunki.

Kohde
-----

Savilaatta Kafir Kalasta Tadžikistanin kansallismuseolla.
Kafir Kala sijaitsee Tadžikistanissa Vahšjoen laakson alueella Balkhin (entinen *Kolkhozabad*) kaupungin länsipuolella.

Kafir Kala koostuu neljästä osasta. Kohteessa on linnoitus, kaupunki, esikaupunki ja hautausmaa. Kaupunki ja linnoitus muodostavat neliskulmaisen alueen, jonka sivujen pituus on 360 metriä. Sitä ympäröi 50–50 metriä leveä ja 5 metriä syvä vallihauta. Vallihaudalla oli vartiotorneja. Itse linnoituksen koko on 70x70 metriä ja se sijaitsee kaupungin koillisnurkassa. Linnoitus kohoaa noin 12 metrin korkeudelle ympäröivästä maisemasta. Länsi- ja eteläsuunnassa linnoitusta erottaa kaupungista vallihauta.

Kaupungin läpi kulki päätie, joka jakoi sen suurin piirtein yhtä suuriin osiin pohjoisessa ja etelässä. Tien molemmissa päissä idässä ja lännessä oli portti. Päätieltä poikkesi useita pienempiä katuja. Kaupungin muuri oli 5–10 metriä leveä ja sillä oli 50–60 metrin välein torneja. Esikaupunki sijaitsee vallihaudan ulkopuolella. Merkkejä esikaupungin rakennuksista on kaupungin pohjois-, länsi- ja eteläpuolella. Kafir Kalaan kuuluu myös hautausmaa, jonka päälle on tosin sittemmin rakennettu.

Historia
--------

Kafir Kala oli ilmeisesti varhaiskeskiaikaisen ruhtinaskunnan pääaupunki. Sen alkuperäistä nimeä ei tunneta. On mahdollista, että sen nimi oli aikanaan *Halāvard*. Nimeä käytettiin sittemmin alueen toisesta keskuksesta. Kafir Kalasta se tunnetaan yhdestä arabiankielisestä kaiverruksesta. Mahdollista on, että Kafir Kalan nimeä on alettu käyttää toisesta kaupungista sen tuhouduttua. Tästä ei voida kuitenkaan olla varmoja.

Paikallisen kansanperinteen mukaan Kafir Kala oli legendaarisen Rostamin isän Zalin tyttären asuinpaikka. Kafir Kalan linnoitusta pidettiin tarinoissa vankilana. Tutkimuksia paikalla tehtiin ensimmäisen kerran vuonna 1947.

Kafir Kala voidaan jakaa kolmeen kerrotstumaan KF-I–III. Ensimmäiset rakennukset paikalla on rakennettu 200–300-luvuilla ajanlaskun alun jälkeen. Varhaisimmat rakennukset (KF-1) ovat tuhoutuneet ennen seuraavan kerroksen (KF-II) valmistumista. Seuraavassa kerroksessa rakennettiin kohteen suuremmat rakennukset. Kaupungin keskushalli on rakennettu 500-luvulla. Hallin raunioista on löydetty hefthaliittityylisiä kolikoita. Linnoituksen kaakkoisosassa oli buddhalainen luostari eli *vihāra*. Luostari rakennettiin vanhaan iranilaiseen tyyliin. Sen seinillä on säilynyt joitakin Buddhaa esittäviä maalauksia. Paikalta löytyi myös palaneita tuoheen brahmi-kirjoituksella tehtyjä tekstien jäänteitä. Luostari tuhottiin arabien valloitusretkien aikoihin. KF-II:n lopulla 400–500-luvulla suuri osa Kafir Kalan rakennuksista oli alkanut raunioitua. KF-III:n aikana niitä rakennettiin uudelleen. Paikalle rakennettiin myös uusi palatsimainen rakennus.

Lähteet
-------

1. 1 2 3 4 5 6  Boris Litvinsky: KAFIR KALA *Encyclopædia Iranica*. Viitattu 29.11.2020. (englanniksi)
Eija Irene Korhonen
**Eija (Irene) Korhonen** (s. 1954) on suomalainen kirjailija ja taiteilija, joka on kotoisin Helsingistä. Hänen asuinpaikkansa on Göteborg Ruotsissa. 

Korhonen on koulutukseltaan maisteri. Hän aloitti tiedelinjan Göteborgin yliopistossa 1996, jolloin hän myös kirjoitti kirjan, joka laajentaa terveyspsykologia-käsitettä ja kokoaa alan tunnetuimmat käsitteet ja tutkimukset. Muiden kirjallisten ja taiteellisten töiden lisäksi Korhonen kirjoittaa lastenkuvakirjoja, sekä suomeksi että ruotsiksi. Hän kuvittaa kirjansa itse. 

Korhosella on ollut useita näyttelyitä Ruotsissa, ja hän on osallistunut moneen yhteisnäyttelyyn. Korhosen taide on pääosin öljy- ja akryylimaalauksia, grafiikkaa ja tempera- ja akvarellimaalauksia. Korhonen toimi 1978–2018 kuvataiteenopettajana. Hänen kursseillaan käsiteltiin maalauksen eri tekniikkoja, aina tempera- ja ikoonimaalauksesta, modernin taiteen eri tekniikkoihin sekä kuvanviestoa ja taidehistoriaa. 

Eija Korhosen isoisä oli Kiinassa toiminut suomalainen lähetyssaarnaaja, kirjailija ja kääntäjä Kalle Emerik Korhonen.

Teoksia
-------

* *En bok om människan och livet - livselixir* (2005)
* *Liv (Elixir för homo homini lupus* (2018)
* *Hej och hopp! Stoj och galopp!* (2019)
* *Strutten* (2020)
* *Heppu* (2020)
* *Tomten Tobbe* (2020)
* *Toope Tonttu* (2020)

Lähteet
-------

* Ruotsinsuomalaisia taiteilijoita - Sverigefinska konstnärer, Matti Isoviita, s. 125, 1980-1981, Stockholm: Finn-Kirja ISBN 91-7428-032-5
* Ruotsinsuomalainen, suomenkielinen uutislehti Ruotsissa (useassa numerossa).*lähde tarkemmin?*
* Libris

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ruotsi

 |

 |